Diari Oficial de la Generalitat Valenciana


Sumari del DOGV 9801, del 04-03-2024 (2024/1923)

RESOLUCIÓ de 26 de febrer de 2024, del director general de Ciència i Investigació, per la qual se sotmet al tràmit d'informació i audiència pública el projecte d'ordre de la Conselleria d'Educació, Universitats i Ocupació, de modificació de l'Ordre 19/2020, d'1 d'octubre, per la qual s'aproven les bases reguladores per a la concessió de subvencions del Programa per a la promoció de la investigació científica, el desenvolupament tecnològic i la innovació a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9801

Data del DOGV
:   04-03-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/1923


Data del document
:   26-02-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació

RESOLUCIÓ de 26 de febrer de 2024, del director general de Ciència i Investigació, per la qual se sotmet al tràmit d'informació i audiència pública el projecte d'ordre de la Conselleria d'Educació, Universitats i Ocupació, de modificació de l'Ordre 19/2020, d'1 d'octubre, per la qual s'aproven les bases reguladores per a la concessió de subvencions del Programa per a la promoció de la investigació científica, el desenvolupament tecnològic i la innovació a la Comunitat Valenciana. [2024/1923]  
   
  
Conforme amb el que es preveu en l'article 43.1.c de la Llei 5/1983, de 30 de desembre, del Consell, i en l'article 133.2 de la Llei 39/2015, d'1 d'octubre, del procediment administratiu comú de les administracions públiques, així com en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
Vist que d'acord amb l'article 165.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, tots els tràmits del procediment d'elaboració de les ordres de bases reguladores de subvencions seran evacuats per la via d'urgència.  
En virtut de les atribucions conferides per l'article 15 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació (DOGV 9661/14.08.2023), i per la Resolució, de 16 de febrer de 2024, del conseller d'Educació, Universitats i Ocupació, d'inici del procediment d'elaboració del projecte d'ordre de la Conselleria d'Educació, Universitats i Ocupació, de modificació de l'Ordre 19/2020, d'1 d'octubre, resolc:  
Sotmetre a audiència i informació pública, durant un termini de deu dies hàbils, el projecte d'ordre de la Conselleria d'Educació, Universitats i Ocupació de modificació de l'Ordre 19/2020, d'1 d'octubre, per la qual s'aproven les bases reguladores per a la concessió de subvencions del programa per a la promoció de la investigació científica, el desenvolupament tecnològic i la innovació a la Comunitat Valenciana.  
  
El còmput del termini s'iniciarà l'endemà de la publicació d'esta resolució en el Diari Oficial de la Generalitat Valenciana. El projecte normatiu podrà ser consultat en l'enllaç següent: https://gvaparticipa.gva.es  
Les al·legacions, observacions o suggeriments efectuats per les persones, institucions o entitats que es consideren interessades han de dirigir-se i remetre's per escrit a la Direcció General de Ciència i Investigació, o en la següent adreça de correu electrònic: seccio\_dntx@fvt.jw.  
  
  
València, 26 de febrer de 2024. El director general de Ciència i Investigació: Rafael Sebastián Aguilar.